|  |
| --- |
| **OBRAZAC SADRŽAJA DOKUMENTA ZA SAVJETOVANJE** |
| Naslov dokumenta | PRIJEDLOG ODLUKE O KOMUNALNOM DOPRINOSU |
| Stvaratelj dokumenta, tijelo koje provodi savjetovanje |  Općina Punat, Jedinstveni upravni odjel |
| Svrha dokumenta | Odlukom se uređuje način obračuna komunalnog doprinosa na području Općine Punat |
| Datum dokumenta | 11. siječanj 2019. godine |
| Pravni temelj za donošenje ove Odluke je članak 78. i 130. Zakona o komunalnom gospodarstvu („Narodne novine“, broj 68/18 i 110/18) i članak 31. Statuta Općine Punat („Službene novine Primorsko-goranske županije“ broj 8/18).Odredbom članka 78. Zakona o komunalnom gospodarstvu propisano je da predstavničko tijelo jedinice lokalne samouprave donosi Odluku o komunalnom doprinosu kojom se određuju zone u jedinici lokalne samouprave za plaćanje komunalnom doprinosa, jedinična vrijednost komunalnog doprinosa po pojednimim zonama, način i rokovi plaćanja komunalnog doprinosa te opći uvjeti i razlozi zbog kojih se u pojedinim slučajevima odobrava djelomično ili potpuno oslobađanje od plaćanja komunalnog doprinosa.Jedinična vrijednost komunalnog doprinosa ne može biti viša od 10% prosječnih troškova građenja kubnog metra (m3) građevine u Republici Hrvatskoj. Zadnje pojedinačne troškove građenja kubnog metra donio je ministar nadležan za graditeljstvo i oni iznose 1.382,86 kn i objavljeni su u „Narodnim novinama“ br. 98/2018.Na području Općine Punat definirane su tri zone. U prvu zonu obuhvaćena svu sva građevinska područja sukladno Prostornom planu Općine Punat, osim građevinskog područja poslovne zone i građevinskih područja dijela naselja Stara Baška koji nemaju mogućnosti spajanja na vodoopskrbni sustav naselja Stara Baška.Drugu zonu čini dio naselja Stara Baška koji nema mogućnosti spajanja na vodoopskrbni sustav naselja Stara Baška i treću zonu obuhvaća građevinsko područje poslovne zone. Jedinične vrijednosti komunalnog doprinosa po zonama nije se značajnije mijenjala (osim zaokruživanja decimala na cijeli broj), dok je za poslovnu zonu definirana u vrijednosti od 14,00 kuna.Rokovi plaćanja komunalnog doprinosa bitno se ne razlikuju u odnosu na dosadašnji način plaćanja. Ovom Odlukom omogućilo se je da se u pojedinačnim slučajevima na zahtjev investitora omogući odgoda plaćanja komunalnog doprinosa preostalih 70% na rok od najviše 3 godine.Kod djelomičnog oslobađanja od plaćanja komunalnog doprinosa kao i do sada Općina Punat oslobodit će fizičku osobu – investitora koji novom gradnjom objekta na vlastitom građevinskom zemljištu rješava svoje stambene potrebe, uz uvjet da ima neprekidno prijavljeno prebivalište na području Općine Punat 10 i više godina te nema u vlasništvu drugu kuću ili stan. Također, ukoliko je investitor hrvatski branitelj iz Domovinskog rata, ima pravo na dodatno oslobađanje od plaćanja komunalnog doprinosa. Nadalje zadržano je i pravo na oslobađanje za hrvatske branitelje iz Domovinskog rata koji ozakonjuju postojeći objekt.Investitorima za izgradnju objekata iz skupine hotela sa 4 i 5 zvjezdica, kao i kod rekonstrukcije kojima se podiže kategorizacija, na zahtjev investitora može se djelomično osloboditi plaćanja od komunalnog doprinosa u roku od 3 mjeseca od dana izdane uporabne dozvole.Zakon o komunalnom gospodarstvu stupio je na snagu 4. kolovoza 2018. godine. Sukladno članku 130. Zakona, jedinice lokalne samouprave dužne su donijeti Odluku o komunalnom doprinosu u roku od šest mjeseci od dana stupanja na snagu Zakona, tj. do 4. veljače 2019. godine.  |
| Cilj savjetovanja s javnošću jest upoznavanje zainteresirane javnosti s prijedlogom dokumenta te prikupljanje prijedloga i primjedbi zainteresirane javnosti koji će se razmatrati i eventualno prihvatiti. |
| Savjetovanje se provodi javnom objavom na web stranici Općine Punat putem priloženog obrasca za sudjelovanje u savjetovanju. |
| S obzirom na kratkoću vremena za donošenje Odluke, Javno savjetovanje je otvoreno do 20. siječnja 2019. Godine, do kad svi zainteresirani mogu dati svoje prijedloge i sugestije na tekst Odluke. Povratne informacije bit će pružene putem Izvješća o provedenom savjetovanju koje će se po zaključenju savjetovanja objaviti na web stranici kao prilog savjetovanja. |
| Za sve dodatne upite, sudionici savjetovanja mogu se obratiti pismeno na adresu Općine Punat, Novi put 2, Punat, Emeriku Derenčinoviću mag.oec., višem stručnom suradniku za komunalno gospodarstvo, ili putem elektronske pošte na e-mail adresu: emerik.derencinovic@punat. hr |
| – zahtjev onima koji sudjeluju u savjetovanju da objasne tko su, i gdje je relevantno, koga predstavljaju i koga su posebno dodatno konzultirali (kako bi se osiguralo da odgovori predstavničkih tijela imaju primjerenu težinu) Molimo sve sudionike u savjetovanju da navedu svoje ime i prezime, u čije ime daju mišljenje, odnosno koga predstavljaju te da li su koga posebno dodatno konzultirali. Sa svim osobnim podacima koji budu sadržani u dokumentima savjetovanja postupat će se sukladno propisima i izjavama sudionika u savjetovanju. |
| Odgovori će biti dostupni na službenoj web stranici Općine Punat u sklopu Izvješća o provedenom savjetovanju, osim kada je sudionik rasprave tražio da ostanu povjerljivi. |
| Pozivaju se sudionici savjetovanja na dostavu povratnih informacija o samom procesu savjetovanja te prijedloga za poboljšanje savjetovanja u budućnosti. Hvala! |